[ca] El tomàquet (Solanum lycopersicum L.) és una de les espècies amb més interès comercial del món. En concret, les varietats tradicionals d'aquesta planta tenen gran importància i renom a Catalunya, on els consumidors solen preferir-les per sobre de les varietats comercials o modernes, a causa de les seves propietats organolèptiques. Tot i això, el seu ús en condicions ecològiques és baix comparat amb el de les varietats comercials, degut a l'elevada sensibilitat de les plantes als diferents estressos que se solen produir en aquest tipus de sistemes de cultiu. És per això que aquest Treball de Final de Grau rau en l'aplicació de fongs micorízics arbusculars al substrat de cultiu com a eina ecològica que permeti incrementar la rendibilitat dels cultius tradicionals, disminuint l'ús de fertilitzants i millorant la condició dels sòls de cultiu gràcies a l'aplicació d'un element natural. Van ser considerats dos fongs micorízics arbusculars (Rhizophagus irregularis i Funneliformis mosseae) i es van inocular en tres concentracions diferents (1%, 3,5% i 7%) per tal de determinar l'impacte de la seva aplicació durant les fases inicials del cultiu en condicions d'agricultura ecològica i per poder determinar les condicions òptimes per a la posterior aplicació en camp. Per fer-ho, un cop les plàntules van assolir la mida òptima pel trasplantament, es van analitzar diferents paràmetres químics i morfoagronòmics que es van considerar importants com a indicadors del creixement i de la salut de la planta, així com el seu nivell de colonització fúngica. Finalment, tant Rhizophagus irregularis com Funneliformis mosseae van colonitzar al mateix nivell a totes les condicions assajades, però les varietats tradicionals, en general, van mostrar una resposta major en termes de creixement i biomassa en els primers estadis del desenvolupament de les plantes quan aquestes eren inoculades al 7% amb Rhizophagus irregularis i en absència d'adobat, representant una alternativa ecològica a l'ús dels fertilitzants.

[en] The tomato (Solanum lycopersicum L.) is one of the species with the most commercial interest in the world. Specifically, the traditional varieties of this plant are of great importance and popularity in Catalonia, where consumers tend to prefer them over commercial or modern varieties, due to their organoleptic properties. However, its use in ecological conditions is low compared to that of commercial varieties, due to the high sensitivity of the plants to the different stresses that usually occur in this type of cultivation systems. This is why this Final Degree Project lies in the application of arbuscular mycorrhizal fungi in the cultivation substrate as an ecological tool that allows increasing the profitability of traditional crops, reducing the use of fertilizers and improving the condition of the cultivation soils thanks to the application of a natural element. Two arbuscular mycorrhizal fungi were considered (Rhizophagus irregularis and Funneliformis mosseae) and they were inoculated in three different concentrations (1%, 3.5% and 7%) in order to determine the impact of their application during the initial phases of cultivation in ecological agriculture and to be able to determine the optimal conditions for subsequent application in the field. To do so, once the seedlings reached the optimal size for transplanting, there were analyzed different chemical and morphoagronomic parameters that were considered important as indicators of the growth and health of the plant, as well as its level of fungal colonization. Finally, both Rhizophagus irregularis and Funneliformis mosseae colonized at the same level in all the conditions tested, but the traditional varieties, in general, showed a greater response in terms of growth and biomass in the first stages of plant development when they were inoculated to the 7% with Rhizophagus irregularis and in the absence of fertilizer, representing an ecological alternative to the use of fertilizers.